Timanttikairaus on joustava syväkairauksen menetelmä. Timanttikairauksessa käytetään timanttikairausterää, jolla saadaan kairattua hyvin tarkkaan mitattuja reikiä. Kairausmenetelmä on tärinätön, minkä ansiosta maa-aines pitää muotonsa paremmin eikä maaperä kairausreiän ympärillä sorru. Terän pää on avoin, ja sen avulla saadaan otettua laadukkaat kairausnäytteet hyvin syvällekin ulottuvista kairauksista. Yleinen käyttötarkoitus syväkairaukselle on mm. malminetsintä.